কৃষিপ্রধান বাংলাদেশে কৃষকের দোরগোড়ায় পৌঁছে যাচ্ছে তথ্যপ্রযুক্তি সেবা। কৃষি মন্ত্রণালয়ের ডিজিটাল কৃষি তথ্যের প্রচলন প্রকল্পের মাধ্যমে মোবাইল ফোন, রেডিও, টিভি, কম্পিউটার, ইন্টারনেট, সিনেমা সবই কৃষক তথ্যসেবার কাজে ব্যবহূত হচ্ছে। সরকারিভাবে কমিউনিটি রেডিও চালু হয়েছে। কৃষি গবেষণায় ব্যবহার করা হচ্ছে অক্টো-কপ্টার। মোবাইল ফোনের মাধ্যমে সঙ্গে সঙ্গে সমস্যা সমাধানের সেবা পাচ্ছেন কৃষক। সরাসরি ১৬১২৩ এবং ৬৭৬৭ নম্বরের মাধ্যমে এ সমাধান মিলছে। দেশের স্বল্পশিক্ষিত এমনকি নিরক্ষর কৃষকরাও ব্যবহার করছেন আধুনিক কৃষি যন্ত্রপাতি। সরকার কৃষিকে এগিয়ে নিতে যান্ত্রিকীকরণে গুরুত্ব ও ভর্তুকি দিচ্ছে।